Физичка карта на Косово
Република Косово се наоѓа во централниот дел на Балканскиот Полуостров. Се граничи со: Србија на север и исток, Црна Гора на запад, Албанија на југозапад и Македонија на југ. Зафаќа површина од 10,887 км2. Главен град, а воедно и најголем, е Приштина.

Релјеф
------

Тврдината Новобрдо
Релјефот на Косово е составено од двете големи котлини Косово или Косовско Поле (во централниот и и источниот дел) и Метохија (во западниот дел) кои се одделени со висорамнината и регион Дреница и планината Црнолева. На запад од Метохија кон границите со Албанија и Црна Гора се издигнува планинскиот масив Проклетие со највисокиот врв Ѓаравица со 2622 метри (највисок во државата); на масивот се надоврзува планината Паштрик. На југ кон границата со Македонија се издигнува Шар Планина.

Води
----

Водопади во близина на изворите на Бел Дрим
Реките на Косово даваат вода на три речни слива: јадранскиот, егејскиот и црноморскиот. Јадранскиот слив е претставен преку целиот речен слив на реката Бел Дрим во Метохија, црноморскиот преку реките Ибар и Биначка Морава во Косово, а егејскиот слив е претставен преку реката Лепенец која се влева во Вардар во Македонија во близината на селото Злокуќани кај Скопје. Реката Неродимка е единствената река во Косово која по пат на природна бифуркација дава вода и на егејскиот и на црноморскиот речен слив.

Население
---------

Официјален попис на населението на Косово немало уште од 1989 година кога Косово броело 1.677.000 жители, од кои Албанци биле 77,42%, Срби биле 13,22%, Муслимани (Горанци и Бошњаци) 3,70%, Роми 2,15% итн. Косово имало и најголем природен прираст на населението во поранешната СФРЈ со 25,3% (наталитет 31,8%).

Но, по косовската криза во 1999 година етничкиот состав на покраината е драстично променет, поради иселувањето на околу 200.000 Срби и друго неалбанско население. Според пописот од 2011 година, Косово има 1,733,872 жители.

Територијална поделба
---------------------

Главна статија: Административна поделба на Косово
Територијата на Косово се состои од две поголеми региони, Косово и Метохија. Косово го зазема источниот дел од територијата, а додека Метохија се наоѓа на западна страна. Територијата на Косово административно е поделена на 7 окрузи и 24 општини. Главен град на Косово е Приштина, а воедно Приштина е и главен центар на округот Приштина.

| Округ | Главен град | Површина км2 | Насевелниево 2002 (ранг) | Населениена км2 | Општини |
| --- | --- | --- | --- | --- | --- |
| Ѓаковица   | Ѓаковица | 1042 | 242.077 | 232 | * Ѓаковица
* Дечани
* Ораховац
 |
| Гнилане   | Гнилане |  |  |  | * Гнилане
* Косовска Каменица
* Витина
 |
| Косовска Митровица   | Косовска Митровица |  |  |  | * Косовска Митровица
* Лепосавиќ
* Србица
* Вучитрн
* Зубин Поток
* Звечан
 |
| Пеќ   | Пеќ |  |  |  | * Пеќ
* Исток
* Клина
 |
| Приштина   | Приштина |  |  |  | * Приштина
* Глоговац
* Косово Поле
* Липљан
* Ново Брдо
* Обилиќ
* Подуево
 |
| Призрен   | Призрен |  |  |  | * Призрен
* Драгаш
* Сува Река
* Малишево
 |
| Урошевац   | Урошевац |  |  |  | * Урошевац
* Штимле
* Качаник
* Штрпце
 |

Спред УНМИК, како второстепени административни единици се оштините.

|  |
| --- |
| **Општини** |
|  | 

|  |  |  |
| --- | --- | --- |
| 01. Дечани | 11. Лепосавиќ | 21. Призрен |
|
| 02. Драгаш | 12. Липљан | 22. Србица |
|
| 03. Ѓаковица | 13. Малишево | 23. Штрпце |
|
| 04. Глоговац | 14. Косовска Митровица | 24. Штимле |
|
| 05. Гнилане | 15. Ново Брдо | 25. Сува Река |
|
| 06. Исток | 16. Обилиќ | 26. Урошевац |
|
| 07. Качаник | 17. Ораховац | 27. Косовска |
|
| 08. Косовска Каменица | 18. Пеќ | 28. Вучитрн |
|
| 09. Клина | 19. Подуево | 29. Зубин Поток |
|
| 10. Косово поле | 20. Приштина | 30. Звечан |

 |
| **Косово и Метохија** |

Поврзано
--------

* Историја на Косово
* Градови во Косово

Надворешни врски
----------------

* Visit Kosovo - туристичка страница
* Косовски пештери Архивирано на 26 март 2009 г.